★ संसार की समस्त चिकित्सा पद्धतियों में अब यह माना जाने लगा है कि रोगी होने पर शरीर स्वभावतः स्वयं निरोग होने का प्रयत्न करता है, अन्य किसी प्रकार के इलाज केवल उसकी सहायता करते हैं। रोगों से मुक्त होने के लिए शरीर सदैव ही प्रयत्नशील रहता है और यह काम शुद्ध रक्त के द्वारा होता है। रोग मुक्ति के इस स्वर्ण सिद्धांत को समझ लेने के बाद फिर इस बात की शंका या सन्देह ही शेष नहीं रहता कि रोगों का कारण शरीर स्थित मल को दूर करने हेतु ‘उपवास सर्वोपरि और आवश्यक साधन है।